laion/Wikipedia-Exotic huggingface dataset:
פואד אבאזה

פוּאַד אַבַּאזַה בַּאשַׁא (בערבית: فؤاد أباظة باشا; תעתיק מדויק: פֻאַ'אד אבאט'ה; נולד ב-23 ביולי 1890, ולפי מקור אחר ב-1885‏, תאריך פטירתו לא ידוע) היה איש עסקים מצרי, מנהל האגודה החקלאית המלכותית. אבאזה נולד במיניא אל-קמח, בן למשפחת אבאזה. היה מנהל האגודה החקלאית המלכותית ויושב ראש ועדת הכותנה המצרית המשותפת. במסגרת זו עסק בארגון תערוכות ומשלחות כלכליות–חקלאיות. הוא עמד בראש מועדון האחדות הערבית (نادي الاتحاد العربي) בקהיר, אשר דגל בפאן-ערביות, ואף ניסה להקיף סניף של המועדון בארץ ישראל. היה ידוע בפעילותו האנטי-ציונית. למרות תמיכתו זו בפאן-ערביות, משנוכח שהאינטרסים של מדינות ערב אינם עולים בקנה אחד, הציע להקים איחוד של מדינות הנילוס, ובהן סודאן, חבש, אריתריאה ואוגנדה, אם כי עוד קודם לכן ארגן משלחות מצריות לחקר המצב הכלכלי בסודאן. בנוסף, היה חבר הנהלת התאחדות הכדורגל המצרית בין השנים 1921–1925 וחבר כבוד בהנהלת מועדון הכדורגל אל-אהלי. את התואר פאשא קיבל ב-15 בפברואר 1937. תמיכתו בפארוק, מלך מצרים, גם לאחר הדחתו של המלך וצאתו לגלות, הובילה לפיטוריו מצד ממשל הקצינים החופשיים. היה נשוי לבת דודו מצד אמו, פאטמה פח'ר א-דין. "אבאזה", האנציקלופדיה העברית (כרך א, עמ' 66–67), חברה להוצאת אנציקלופדיות, תשכ"ט. מן המתרחש בארץ, אשנב, 5 ביולי 1945 מיום ליום, הארץ, 4 בינואר 1943 מדינאים מצרים מערערים על האחדות הערבית, דבר, 18 בפברואר 1943 ערך זה הוא קצרמר בנושא מצרים ובנושא אישים. אתם מוזמנים לתרום לוויקיפדיה ולהרחיב אותו.
SpaceX Crew-3

SpaceX Crew-3 היא המשימה המבצעית הראשונה של החללית דרגון C210 אנדורנס מתוצרת SpaceX כחלק מהתוכנית המאוישת המסחרית של נאס"א, והטיסה הרביעית בסך הכל של חללית מדגם דרגון 2. המשימה שוגרה ב-11 בנובמבר 2021 על גבי משגר הפאלקון 9 מכן שיגור 39A שבמרכז החלל קנדי. הצוות הצטרף למשלחת מס' 66 לתחנת החלל הבין-לאומית בפיקוד אנטון שקאפלרוב. ארצות הברית צ'ל לינדגרן, נאס"א ארצות הברית רוברט נינס, נאס"א איטליה סמנתה כריסטופורטי, סוכנות החלל האירופית ארצות הברית סטפני וילסון, נאס"א על הרכב הצוות הוחלט בספטמבר-דצמבר 2020. באותה תקופה היה מתוכנן שקוסמונאוט רוסי יהיה חלק מהצוות. באפריל 2021 הוחלט שהוא השתתף בטיסה אחרת. הדיגור תוכנן ל-31 באוקטובר 2021. לאור מזג האוויר הוא נדחה מספר פעמים. כאשר הוחלט ששיגור יהיה ב-9 בנובמבר, סוכם שצוות SpaceX Crew-2 יעזוב את תחנת החלל עוד לפני הגעת "SpaceX Crew-3" ב-11 בנובמבר 2021, חללית הדרגון C210 אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1067.2) נחת בחזרה על פלטפורמה צפה באוקיינוס האטלנטי. זה היה השיגור השני עם אותו משגר. כ-20 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 66 לתחנת החלל הבין-לאומית בפיקוד אנטון שקאפלרוב ולאחר סיום פעילותה היו חלק של משלחת מס' 67 בפיקוד אולג ארטמייב. לאחר השלמת תנתוכנית החלו הכנות לניתוק החללית מתחנת החלל. תחילת טיסה חזרה נדחה מספר פעמים מסוף אפריל לתחית מאי. ב-5 במאי 2022, בתום 174 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות Shannon. מדיה וקבצים בנושא SpaceX Crew-3 בוויקישיתוף התוכנית המאוישת המסחרית, באתר הרשמי של נאס"א המשימה באתר נאס"א תיאור המשימה
גוזל (פירושונים)

האם התכוונתם ל... גוזל – צאצא של עוף הבוקע חסר אונים גוזל (אונייה) – אניית משא בתקופת היישוב מבצע גוזל – מבצע צבאי ישראלי יחיאל גוזל – איש צבא ישראלי גזל (פירושונים)
קרו דרגון אנדורנס

דרגון C210 אנדורנס היא קפסולת חלל המיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2021. החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמתואם לשימוש חוזר. חזרת החללית מבוצעת למפרץ מקסיקו. החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית. באוקטובר 2021 הוחלט ששם החללית תהיה "אנדורנס" לכבוד מאמץ מיוחד של צוותי נאס"א ו-SpaceX בהכנות לטיסה בתקופת מגפת הקורונה. כמו כן היה זה שמה של אונייתו של ארנסט שקלטון במשלחת הטראנס-אנטארקטית האימפריאלית. השיגור הראשון בוצע ב-11 בנובמבר 2021 על ידי משגר פאלקון 9 מכן שיגור 39A במרכז החלל קנדי. לראשונה בשיגור טיסה מאוישת בוצע שימוש חוזר במשגר שכבר היה בשימוש. המשגר נחת בחזרה על פלטפורמה צפה באוקיינוס האטלנטי. השיגור השני בוצע באוקטובר 2022 במסגרת משימה SpaceX Crew-5. המשגר נחת בחזרה על פלטפורמה צפה באוקיינוס האטלנטי. משך המשימה היה 157 ימים. השיגור השלישי בוצע ב-26 באוגוסט 2023 במסגרת משימה SpaceX Crew-7. המשגר נחת בחזרה באזור נחיתה מס' 1 בקייפ קנוורל. החללית חזרה לכדור הארץ במרץ 2024. מדיה וקבצים בנושא קרו דרגון אנדורנס בוויקישיתוף תיאור החללית באתר היצרן
יונתן פרידמן

יונתן פרידמן (נולד ב-14 במרץ 2003) הוא מתעמל אקרובטי ישראלי שזכה במדליית כסף באולימפיאדת הנוער בואנוס איירס (2018). פרידמן גדל במושב סלעית במערב השומרון. הוא סיים את בית ספר תיכון עמי אסף בבית ברל. הוא מתאמן בהדרכתו של אמיר מוזס. משרת בצבא כספורטאי מצטיין. באליפות אירופה לנוער באקרובטיקה לשנת 2017 הוא זכה במדליית הזהב ברביעיית בנים יחד עם אדם נודל, רועי נועם ונבו גברא בתוצאה של 27.350 נקודות. באוקטובר 2018 ייצג את ישראל באולימפיאדת הנוער שנערכה בבואנוס איירס, ארגנטינה, וזכה ביחד עם נועה קזדו יקר במדליית כסף בהתעמלות אקרובטית לזוגות מעורבים בתוצאה של 27.590 נקודות. השניים סיימו אחרי זוג מבולגריה (27.850 נקודות) ולפני זוג מאוקראינה (27.450 נקודות). הם הקדישו את הופעתם לבן זוגה המנוח של מאמנתם, שנהרג בתאונת אופנוע. באליפות אירופה עד גיל 16 שנערכה בחולון באוקטובר 2019 זכה במדליית זהב ביחד עם איימי רפאלי. באליפות העולם שנערכה בז'נבה, שווייץ ביוני 2021 זכה במדליית כסף בזוגות מעורבים ביחד עם איימי רפאלי בתוצאה של 28.350 נקודות. באליפות העולם שנערכה בבאקו, אזרבייג'ן במרץ 2022 זכה במדליית זהב בזוגות מעורבים ביחד עם איימי רפאלי. במסגרת סבב הגביע העולמי לשנת 2023 הוא התחרה בקטגוריית זוגות מעורבים יחד עם איימי רפאלי. השניים דורגו במקום השני בסבב, וזכו במדליית זהב בפורס-סינט-אמנדס(אנ'), בלגיה בתוצאה של 29.750 נקודות. במדליות כסף בז'שוב, פולין בתוצאה של 28.930 נקודות ובמאיה(אנ') פורטוגל בתוצאה של 29.030 נקודות. התעמלות אקרובטית בישראל מדיה וקבצים בנושא יונתן פרידמן בוויקישיתוף יונתן פרידמן, באתר olympedia.org יונתן פרידמן, באתר התאחדות ההתעמלות הבין-לאומית אלוף העולם באקרובטיקה: תושב הישוב סלעית בשומרון, באתר "סרוגים", 7 במרץ 2022 none, ‏זהב לישראל באל' אירופה לנוער באקרובטיקה, באתר ‏מאקו‏, 15 באוקטובר 2017 אורן אהרוני, מדליה שלישית לישראל באולימפיאדת הנוער, באתר ynet, 16 באוקטובר 2018 יונתן פרידמן תושב השומרון הוכתר כאלוף אירופה בקטגוריית זוגות מעורבים באליפות אירופה באקרובטיקה, באתר חדשות 0404‏, 27 באוקטובר 2019 אליפות העולם באקרובטיקה: ירדן ויונתן מהיישוב סלעית הם אלופי העולם - מקומונט הישובים ביו"ש, באתר מקומונט הישובים ביו"ש, ‏5 באוגוסט 2021 "Acrobatic Gymnastics World Rankings - World Ranking 2023" [דירוג עולמי התעמלות אקרובטית - דירוג עולמי לשנת 2023]. התאחדות ההתעמלות הבין-לאומית. נבדק ב-6 בינואר 2024. {{cite web}}: (עזרה) "FRIDMAN Yonatan - FIG Athlete Profile" [יונתן פרידמן - פרופיל ספורטאי התאחדות ההתעמלות הבין-לאומית]. התאחדות ההתעמלות הבין-לאומית. נבדק ב-6 בינואר 2024. {{cite web}}: (עזרה)
משלחת מס' 62 לתחנת החלל הבין-לאומית

משלחת מס' 62 (באנגלית: Expedition 62) הייתה משלחת לתחנת החלל הבין-לאומית שפעלה מ-6 בפברואר 2020 ועד ל-17 באפריל 2020. מפקד המשלחת היה אולג סקריפוצ'קה מרוסיה. המשלחת פעלה במשך 71 ימים. במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47. המשלחת החלה לפעול ב-6 בפברואר 2020 כאשר מתחנת החלל התנתקה חללית סויוז MS-13. באותה עת בתחנת החלל שהו 3 אנשים. במשך פעילות המשלחת לתחנת החלל הייתה מחוברת חללית מטען פרוגרס MS-13 שהגיעה ב-9 בדצמבר עם כ-2,150 ק"ג מצרכים וציוד. החללית התחברה למודול "פירס". היא התנתקה מתחנת החלל ביולי. ב-18 בפברואר לתחנת החלל הגיע חללית מטען סיגנוס במסגרת משימה "Cygnus CRS NG-13". היא נלכדה על ידי זרוע רובוטי קנדארם2 חוברה למודול "הרמוני". עם החללית הגיעו 3,600 ק"ג מטען. מטען כלל בין היתר 4 חלליות ששוחררו לחלל ביוני/יולי על ידי משלחת מס' 63 לתחנת החלל הבין-לאומית. החללית עזבה את תחנת החלל במאי ואז שחררה למסלול לוויינים שהיו עליה. ב-19 בפברואר שוחררו למסלול לוויין HARP,‏ Phoenix,‏ RadSat-u,‏ SOCRATES‏ ו-Argus 02. לוויינים הגיעו לתחנת החלל בחללית מטען במסגרת משימה "Cygnus CRS NG-12" בתקופת פעילות משלחת מס' 61. ב-19 בפברואר שוחררו למסלול לווייני CryoCube 1,‏ AztechSat,‏ SORTIE,‏ ו-QARMAN שהגיע לתחנת החלל בדצמבר 2019 בחללית מטען דרגון C106 במסגרת משימה "SpaceX CRS-19". ב-7 במרץ לתחנת החלל הגיעה חללית מטען דרגון C112 במסגרת משימה "SpaceX CRS-20". היא נלכדה על ידי זרוע רובוטי קנדארם2 חוברה למודול "הרמוני". עם החללית הגיעו 1,977 ק"ג אספקה. 3 לוויינים שהגיעו עם החללית שוחררו למסלול על ידי משלחת מס' 63 לתחנת החלל הבין-לאומית. חללית מטען נותקה מתחנת החלל ב-7 באפריל ונחתה בהצלחה בקרבת קליפורניה עם 1,800 ק"ג מטען שחזר מתחנת החלל. ב-9 באפריל לתחנת החלל הגיע חללית סויוז MS-16 שהתחברה למודול "פואיסק". הרכב המשלחת גדל ל-6. ב-17 באפריל חללית "סויוז MS-15" התנתקה מתחנת החלל כאשר על סיפונה סקריפוצקה, מאיר ומורגן. החללית נחתה בכדור הארץ באותו יום. משלחת מס' 62 סיימה את פעילותה ואחריות על תחנת החלל הבין-לאומית עברה למשלחת מס' 63 לתחנת החלל הבין-לאומית. מדיה וקבצים בנושא משלחת מס' 62 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 62 בתחנת החלל הבין-לאומית תיאור פעילות של הצוות הרוסי בתחנת החלל נתונים על משימה של חללית אספקה פרוגרס MS-13 משימה SpaceX CRS-20 נתונים של משימת חללית מטען Cygnus CRS NG-13 לוויין HARP לוויין Phoenix לוויין RadSat-u לוויין SOCRATES לוויין Argus 02 לוויין CryoCube 1 לוויין AztechSat לוויין SORTIE לוויין QARMAN
דיור חולמטוב

דיור חולמטוב (באוזבקית: Diyor Xolmatov; נולד ב-22 ביולי 2002 בפרגנה שבאוזבקיסטן) הוא כדורגלן אוזבקי המשחק בעמדת קשר הכנף בקבוצת פחטקור טשקנט מליגת העל האוזבקית ובנבחרת אוזבקיסטן. חולמטוב גדל במחלקת הנוער של פחטקור טשקנט. בשנת 2020 החל לשחק בקבוצה הבוגרת של המועדון במסגרת ליגת העל האוזבקית. ב-25 בדצמבר 2023 ערך חולמטוב את הופעת הבכורה שלו בנבחרת אוזבקיסטן, בניצחון 4-1 על נבחרת קירגיזסטן במשחק ידידות. נכלל בסגל נבחרת אוזבקיסטן לטורניר גביע אסיה 2023. נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024). פחטקור טשקנט אליפות אוזבקיסטן (4): 2020, 2021, 2022, 2023 הגביע האוזבקי (1): 2020 הסופר קאפ האוזבקי (2): 2021, 2022 דיור חולמטוב, באתר Transfermarkt דיור חולמטוב, באתר Soccerway דיור חולמטוב, באתר WorldFootball.net דיור חולמטוב, באתר National Football Teams דיור חולמטוב, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית) Ўзбекистон U-23 терма жамоасининг Париж Олимпиадасида иштирок этувчи якуний таркиби эълон қилинди באתר Championat Asia, ‏ 9 ביולי 2024
שרזוד נסרולייב

שרזוד נסרולייב (באוזבקית: Шерзод Насруллаев; נולד ב-23 ביולי 1998 בקוסון שבאוזבקיסטן) הוא כדורגלן אוזבקי המשחק בעמדת המגן השמאלי בקבוצת נסאף מליגת העל האוזבקית ובנבחרת אוזבקיסטן. נסרולייב גדל במחלקת הנוער של נסאף. בשנת 2018 החל לשחק בקבוצה הבוגרת של המועדון במסגרת ליגת העל האוזבקית. ב-27 בינואר 2022 ערך נסרולייב את הופעת הבכורה שלו בנבחרת אוזבקיסטן, בניצחון 3-0 על נבחרת דרום סודאן במשחק ידידות. נכלל בסגל נבחרת אוזבקיסטן לטורניר גביע אסיה 2023. נסאף הגביע האוזבקי (3): 2021, 2022, 2023 הסופר קאפ האוזבקי (2): 2023 שרזוד נסרולייב, באתר Transfermarkt שרזוד נסרולייב, באתר Soccerway שרזוד נסרולייב, באתר National Football Teams שרזוד נסרולייב, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
חוג'יאקבר אליג'ונוב

חוג'יאקבר אליג'ונוב (נולד ב-19 באפריל 1997 בטשקנט שבאוזבקיסטן) הוא כדורגלן אוזבקי המשחק בעמדת המגן הימני בקבוצת פחטקור טשקנט מליגת העל האוזבקית ובנבחרת אוזבקיסטן. אליג'ונוב גדל במחלקת הנוער של פחטקור טשקנט. בשנת 2017 החל לשחק בקבוצה הבוגרת של המועדון במסגרת ליגת העל האוזבקית. ב-7 ביוני 2019 ערך אליג'ונוב את הופעת הבכורה שלו בנבחרת אוזבקיסטן, בניצחון 4-0 על נבחרת קוריאה הצפונית במשחק ידידות. ב-11 ביוני 2023 הבקיע את שער הבכורה שלו בנבחרת, בניצחון 3-0 על נבחרת עומאן במסגרת גביע מרכז אסיה. נכלל בסגל נבחרת אוזבקיסטן לטורניר גביע אסיה 2023. פחטקור טשקנט אליפות אוזבקיסטן (5): 2019, 2020, 2021, 2022, 2023 הגביע האוזבקי (1): 2019, 2020 גביע הליגה האוזבקית (1): 2019 הסופר קאפ האוזבקי (2): 2021, 2022 נבחרת אוזבקיסטן עד גיל 23 גביע אסיה עד גיל 23 (1): 2018 מדיה וקבצים בנושא חוג'יאקבר אליג'ונוב בוויקישיתוף חוג'יאקבר אליג'ונוב, באתר Transfermarkt חוג'יאקבר אליג'ונוב, באתר Soccerway חוג'יאקבר אליג'ונוב, באתר National Football Teams חוג'יאקבר אליג'ונוב, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
אחמד אל-ג'אנחי

אחמד אל-ג'אנחי (בערבית: أحمد الجانحي, בתעתיק: אחמד אלג'אנחי; נולד ב-22 בספטמבר 2000 בדוחה שבקטר) הוא כדורגלן קטרי המשחק בעמדת קשר כנף בקבוצת אל-ע'ראפה מליגת העל הקטרית ובנבחרת קטר. אל-ג'אנחי נולד בדוחה שבקטר, וגדל באקדמיית אספייר המקומית. בשנת 2019 החל לשחק בקבוצה הבוגרת של אל-ע'ראפה במסגרת ליגת העל הקטרית. ב-31 בדצמבר 2023 ערך אל-ג'אנחי את הופעת הבכורה שלו בנבחרת קטר, בניצחון 3-0 על נבחרת קמבודיה במשחק ידידות. נכלל בסגל נבחרת קטר לטורניר גביע אסיה 2023. אל-ע'ראפה גביע הליגה הקטרית (1): 2018/2019 אחמד אל-ג'אנחי, באתר Transfermarkt אחמד אל-ג'אנחי, באתר Soccerway אחמד אל-ג'אנחי, באתר WorldFootball.net אחמד אל-ג'אנחי, באתר National Football Teams אחמד אל-ג'אנחי, באתר FootballDatabase.eu Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
רוסלאן חאילוייב

רוסלאן דילוברשואביץ' חאילוייב (ברוסית: Руслан Диловаршоевич Хайлоев; נולד ב-29 באוקטובר 2003 בטבר שברוסיה) הוא כדורגלן טג'יקי-רוסי המשחק בעמדת הקשר בקבוצת טיומן מהליגה הרוסית הראשונה ובנבחרת טג'יקיסטן. חאילוייב גדל במחלקות הנוער של וולגה טבר וזניט סנקט פטרבורג. בשנת 2021 החל לשחק בזניט-2 סנקט פטרבורג, קבוצת המילואים של זניט סנקט פטרבורג. ב-20 בספטמבר 2023 חתם בטיומן מהליגה הרוסית הראשונה. חאילוייב נולד ברוסיה לאב ממוצא טג'יקי. ב-17 באוקטובר 2023 ערך את הופעת הבכורה שלו בנבחרת טג'יקיסטן, בניצחון 0–2 על נבחרת מלזיה במשחק ידידות. נכלל בסגל נבחרת טג'יקיסטן לטורניר גביע אסיה 2023. רוסלאן חאילוייב, באתר Transfermarkt רוסלאן חאילוייב, באתר Soccerway רוסלאן חאילוייב, באתר WorldFootball.net רוסלאן חאילוייב, באתר National Football Teams רוסלאן חאילוייב, באתר FootballDatabase.eu После победы над сборной Лаоса Руслан Хайлоев заключил контракт с ФК «Тюмень» באתר vsluh, ‏ 20 בספטמבר 2023 (ברוסית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
רוסתם יאטימוב

רוסתם בובורחימוביץ' יאטימוב (ברוסית: Рустам Боборахимович Ятимов; נולד ב-13 ביולי 1998 בניז'ני נובגורוד שברוסיה) הוא כדורגלן טג'יקי-רוסי המשחק בעמדת השוער בקבוצת רוסטוב מליגת העל הרוסית ובנבחרת טג'יקיסטן. יאטימוב גדל במחלקת הנוער של ניז'ני נובגורוד. ב-24 בפברואר 2017 חתם על חוזה לחמש שנים באיסטיקלול דושנבה מליגת העל הטג'יקית. ב-30 ביוני 2017 חזר לניז'ני נובגורוד, ששיחקה בליגה הרוסית הראשונה. ב-23 ביולי 2018 חתם פעם נוספת באיסטיקלול דושנבה. ב-7 ביוני 2019 ערך יאטימוב את הופעת הבכורה שלו בנבחרת טג'יקיסטן, בתיקו 1-1 נגד נבחרת אפגניסטן במשחק ידידות. נכלל בסגל נבחרת טג'יקיסטן לטורניר גביע אסיה 2023. רוסתם יאטימוב, באתר Transfermarkt רוסתם יאטימוב, באתר Soccerway רוסתם יאטימוב, באתר National Football Teams רוסתם יאטימוב, באתר FootballDatabase.eu Истиклол подписал воспитанника Волги באתר הרשמי של איסטיקלול דושנבה, 24 בפברואר 2017 (ברוסית) "Istiklol" returned the young goalkeeper באתר הרשמי של איסטיקלול דושנבה, 23 ביולי 2018 (ברוסית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
בית המשפט הפדרלי השמיני לערעורים של ארצות הברית

בית המשפט הפדרלי השמיני לערעורים של ארצות הברית (באנגלית: United States Court of Appeals for the Eighth Circui) הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים. בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית. בית המשפט הוא בעל סמכות שיפוט על בתי המשפט הפדרליים של מדינות צפון דקוטה, דרום דקוטה, איווה, נברסקה, מיזורי וארקנסו סמכות ערעורים על עשרה בתי משפט מחוזיים: שניים בארקנסו (המחוז המערבי והמחוז המזרחי), שניים באיווה (המחוז הצפוני והדרומי), אחד במינסוטה, שניים במיזורי (המחוז המערבי והמזרחי), אחד בנברסקה, אחד בדרום דקוטה ואחד בצפון דקוטה. בשנת 1929 העביר הקונגרס חוק המוריד נטל מבית המשפט השמיני לערעורים ויצר בית המשפט הפדרלי העשירי לערעורים של ארצות הברית שכלל את ויומינג, קולורדו, יוטה, ניו מקסיקו, קנזס ואוקלהומה. שלושה משופטי בית המשפט קודמו לכהונה בבית המשפט העליון של ארצות הברית – ויליס ואן דוונטר, צ'ארלס ויטאקר והארי בלקמן. מדיה וקבצים בנושא בית המשפט הפדרלי השמיני לערעורים של ארצות הברית בוויקישיתוף אתר האינטרנט הרשמי של בית המשפט הפדרלי השמיני לערעורים של ארצות הברית (באנגלית) The Historical Society of the United States Courts in the Eighth Circuit, www.lb8.uscourts.gov
100 (מספר)

100 (במילים: מאה) הוא המספר הטבעי הבא אחרי 99 ולפני 101. 100 הוא הריבוע של 10 100 הוא סכומם של 9 המספרים הראשוניים הראשונים 100 הוא מספר הרשאד בבסיס 10 ובבסיס 4 100 הוא מספר שמח 100 אחוזים מייצגים מספר שלם אחד. 100 הוא המספר האטומי של פרמיום 100 מעלות צלזיוס היא הטמפרטורה בה רותחים המים. בעל המאה הוא בעל הדעה – דעתו של בעל הון נחשבת יותר דין פרוטה כדין מאה – היחס לעניין פעוט זהה ליחס לעניין חשוב. מאה הוא מספר עגול וככזה, הוא משמש כיחידת חלוקה בתחומים רבים: מספר השנים במאה – תקופה מוגדרת של מספר שנים בהיסטוריה. 100 הוא הבסיס לשיטת האחוזים, כאשר 100% הוא השלם. מכאן גם שהציון 100 בשיטת ציון מבטא את מלוא הנקודות – מאת האחוזים. מספר תתי היחידה במטבעות רבים בעולם, למשל אירו או דולר אחד שווה למאה סנטים ושקל אחד שווה למאה אגורות. בישראל, יוון, הודו ונפאל הוא מספר טלפון להתקשרות למוקד חירום טלפוני של המשטרה. מדיה וקבצים בנושא 100 בוויקישיתוף 100, באתר MathWorld (באנגלית)
NuAngels

NuAngels (בעברית: נו-אנג'לס), הידוע גם בשם הקודם neAngely (באוקראינית וברוסית: неАнгелы), היה צמד אוקראיני שהוקם ב-2006 על ידי המפיק האוקראיני יורי ניקיטין. הצמד הורכב מאוקסנה קוזניצובה (באוקראינית: Оксана Кузнецова; ברוסית: Оксана Кузнецова), המכונה "סלבה" (באוקראינית ורוסית: Слава) ויקטרינה סמיוחה (באוקראינית: Катерина Сматерина Смю), המכונה "ויקטוריה" (באוקראינית: Виктория; ברוסית: Виктория). הצמד הקליט שירים בשפה הרוסית וגם בשפה האנגלית. בשנת 2008 הוקלט השיר "I Need Your Love" בהשתתפות הזמרת-יוצרת הישראלית דנה אינטרנשיונל. 2006: Nomer Odin 2013: Roman 2015: The Best of НеАнгелы אתר האינטרנט הרשמי של NuAngels (ברוסית) מדיה וקבצים בנושא NuAngels בוויקישיתוף NuAngels, ברשת החברתית פייסבוק NuAngels, ברשת החברתית אינסטגרם NuAngels, ברשת החברתית VK NuAngels, סרטונים בערוץ היוטיוב NuAngels, באתר אפל מיוזיק (באנגלית) NuAngels, באתר Last.fm (באנגלית) NuAngels, באתר AllMusic (באנגלית) NuAngels, באתר MusicBrainz (באנגלית) NuAngels, באתר דיזר NuAngels, באתר Yandex.Music (ברוסית) NuAngels, באתר Discogs (באנגלית) NuAngels, באתר Genius НеАнгелы I Need Your Love, Dana International community
בית המשפט הפדרלי הראשון לערעורים של ארצות הברית

בית המשפט הפדרלי הראשון לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים. בית המשפט הראשון הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות טריטוריות ספציפיות של ארצות הברית. בית המשפט הוא בעל סמכות שיפוט על בתי המשפט הפדרליים של מדינות מיין, מסצ'וסטס, רוד איילנד, ניו המפשייר, והטריטוריה פוארטו ריקו. והוא בעל סמכות ערעורים על חמישה בתי משפט מחוזיים אחד בכל מדינה. בבית המשפט הפדרלי הראשון מכהן מספר השופטים הקטן ביותר מבין שנים עשר בתי המשפט לערעורים של ארצות הברית. שניים משופטי בית המשפט קודמו לכהונה בבית המשפט העליון של ארצות הברית – דייוויד סוטר וסטיבן ברייר. מדיה וקבצים בנושא בית המשפט הפדרלי הראשון לערעורים של ארצות הברית בוויקישיתוף אתר האינטרנט הרשמי של בית המשפט הפדרלי הראשון לערעורים של ארצות הברית (באנגלית) About the Court | First Circuit | United States Court of Appeals, www.ca1.uscourts.gov
פטריק יזבכ

פטריק יזבכ (באנגלית: Patrick Yazbek; נולד ב-5 באפריל 2002 בליברפול שבניו סאות' ויילס, אוסטרליה) הוא כדורגלן אוסטרלי-לבנוני המשחק בעמדת הקשר בקבוצת ויקינג מליגת העל הנורווגית ובנבחרת אוסטרליה. יזבכ נולד באוסטרליה, והוא ממוצא לבנוני. הוא שיחק במחלקות הנוער של אוסטרל, פוטבול NSW, קלאב מרקוני, סידני יונייטד, וסטרן סידני וונדררס וסידני. בשנת 2020 החל לשחק בקבוצת המילואים של סידני, ובשנת 2021 החל לשחק בקבוצה הראשונה של המועדון במסגרת ליגת העל האוסטרלית. הוא ערך 28 הופעות ליגה בקבוצה הראשונה של המועדון, בהן הבקיע שער אחד. ב-2 בפברואר 2023 חתם בוויקינג מליגת העל הנורווגית. יזבכ נכלל בסגל נבחרת אוסטרליה עד גיל 23 לטורניר גביע אסיה עד גיל 23 בשנת 2022, וערך שש הופעות במדי הטורניר. נכלל בסגל נבחרת אוסטרליה לטורניר גביע אסיה 2023, על-אף שלא ערך הופעות במדי הנבחרת עד למועד הזימון, אך לא שיחק בטורניר. ב-26 במרץ 2024 ערך את הופעת הבכורה שלו בנבחרת, בניצחון 5-0 על נבחרת לבנון במסגרת מוקדמות מונדיאל 2026. פטריק יזבכ, באתר Transfermarkt פטריק יזבכ, באתר Soccerway פטריק יזבכ, באתר WorldFootball.net פטריק יזבכ, באתר FootballDatabase.eu Sydney FC midfielder Patrick Yazbek used the Covid-19 lockdown to turn a footballing hobby into a professional career באתר CODE Sports, ‏ 5 בנובמבר 2022 (באנגלית) Nysignering: Patrick Yazbek באתר הרשמי של ויקינג, 2 בפברואר 2023 (בנורווגית) Squad named for Australia's U23 Asian Cup quest באתר Football Australia, ‏ 18 במאי 2022 (באנגלית) Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
עמאר רמדאן

עמאר מנאף רמדאן (בערבית: عمار مناف رمضان, בתעתיק מדויק: עמאר מנאף רמצ'אן; נולד ב-5 בינואר 2001 בג'בלה שבסוריה) הוא כדורגלן סורי המשחק בעמדת הקשר ההתקפי בקבוצת דאק 1904 דונאיסקה סטרדה מליגת העל הסלובקית ובנבחרת סוריה. רמדאן גדל במחלקות הנוער של ג'בלה, באניאס, אל-ח'ור, צ'ימיאנו קלצ'ו, יובנטוס ופרנצווארוש. ב-23 ביוני 2020 ערך את הופעתו היחידה בקבוצה הבוגרת של פרנצווארוש, בהפסד 1-0 לפהרוואר במסגרת המחזור ה-32 בליגת העל ההונגרית לעונת 2019/2020. ב-28 בינואר 2021 הושאל לסורוקסאר מליגת המשנה ההונגרית, במדיה ערך 17 הופעות ליגה והבקיע שני שערים. ב-6 בספטמבר 2021 הושאל למשך עונת 2021/2022 לספרטק טרנבה מליגת העל הסלובקית. הוא ערך 12 הופעות ליגה במדי המועדון, וכן זכה עמו בגביע הסלובקי. ב-22 ביולי 2022 חתם רמדאן בדאק 1904 דונאיסקה סטרדה מליגת העל הסלובקית. ב-23 בספטמבר 2022 ערך רמדאן את הופעת הבכורה שלו בנבחרת סוריה, בהפסד 2-0 לנבחרת ירדן במשחק ידידות. נכלל בסגל נבחרת סוריה לטורניר גביע אסיה 2023. עמאר רמדאן, באתר Transfermarkt עמאר רמדאן, באתר Soccerway עמאר רמדאן, באתר FootballDatabase.eu A nagyszombati csapathoz adtunk kölcsön két játékost באתר הרשמי של פרנצווארוש, 6 בספטמבר 2021 (בהונגרית) Ammar Radaman je žlto-modrý באתר הרשמי של דאק 1904 דונאיסקה סטרדה, 22 ביולי 2022 (בסלובקית) قائمة نسور قاسيون لنهائيات كأس آسيا - قطر 2023 בחשבון האינסטגרם הרשמי של התאחדות הכדורגל הסורית, 31 בדצמבר 2023 (בערבית)
פבלו סבאג

פבלו דויד סבאג דקרט (בספרדית: Pablo David Sabbag Daccarett; נולד ב-11 ביוני 1997 בברנקייה שבקולומביה) הוא כדורגלן קולומביאני-סורי המשחק בעמדת החלוץ בקבוצת אליאנסה לימה מליגת העל הפרואנית, בהשאלה מלה אקידד, ובנבחרת סוריה. סבאג גדל במחלקת הנוער של דפורטיבו קאלי. הוא ערך 23 הופעות ליגה במדי הקבוצה הראשונה של המועדון במסגרת ליגת העל הקולומביאנית, בהן הבקיע שלושה שערים. הוא הושאל לאורסומרסו מליגת המשנה הקולומביאנית, במדיה ערך 13 הופעות ליגה והבקיע שני שערים, ולטונדלה מליגת העל הפורטוגלית, במדיה ערך חמש הופעות ליגה והבקיע שער אחד. ב-1 ביולי 2019 חתם בלה אקידד מליגת העל הקולומביאנית. בהמשך הושאל לקבוצות אסטודיאנטס לה פלאטה וניואל'ס אולד בויס מליגת העל הארגנטינאית. ב-1 בינואר 2023 הושאל לאליאנסה לימה מליגת העל הפרואנית. סבאג נכלל בסגל נבחרת סוריה לטורניר גביע אסיה 2023, על-אף שלא ערך הופעות במדי הנבחרת עד למועד הזימון. ב-5 בינואר 2024 ערך את הופעת הבכורה שלו בנבחרת סוריה, בתיקו 1-1 נגד נבחרת קירגיזסטן במשחק ידידות. מדיה וקבצים בנושא פבלו סבאג בוויקישיתוף פבלו סבאג, באתר Transfermarkt פבלו סבאג, באתר Soccerway פבלו סבאג, באתר BDFutbol פבלו סבאג, באתר FootballDatabase.eu قائمة نسور قاسيون لنهائيات كأس آسيا - قطر 2023 בחשבון האינסטגרם הרשמי של התאחדות הכדורגל הסורית, 31 בדצמבר 2023 (בערבית)